עברנו את פרעה נעבור גם את זה
מס הכנסה, הם עיקלו לי מגבר; מס ערך מוסף, הם עיקלו לי משדר,; חברת החשמל עיקלו לי מצבר,; מינהל המים סתמו לי באר -; ראיתי שאני מתדרדר למשבר, התחלתי הוזה...; אבל עברנו את פרעה, נעבור גם את זה.; טעות במחשב עלתה לי מיליון,; כספומט בלע לי יתרת חשבון,; מזכירה אלקטרונית דחתה לי ראיון,; שופט אוטומטי שלל לי רשיון; לעורך דין מכני שילשלתי אסימון בחריץ הפה...; אבל עברנו את פרעה, נעבור גם את זה.; למדתי מקצוע מועיל ונחוץ; כדי שלא אהיה דחוק ולחוץ; התמדתי בו, הייתי חרוץ; ברם כשלון המערכת גם כן היה חרוץ (מאוד); מצאתי את עצמי עם המקצוע בחוץ הולך ורזה...; אבל עברנו את פרעה, נעבור גם את זה.; לפעמים אני חוטף את זה באוטובוס צפוף; או ביציאה ממגרש עת אני דרוך ודחוף,; לפעמים ברחוב מרוב חיכוך ושפשוף,; מרוב ביקוש לאיזה אושר חטוף,; בגב, בצלעות, לפעמים בפרצוף, המרפק הזה...; אבל עברנו את פרעה, נעבור גם את זה.; הסתובבתי קצת זמן ללא מטרה,; ללא הגדרה וללא פשרה,; איבדתי גובה וקצת הכרה,; חשבתי אולי בכל זאת הגדרה,; שתתן תשובה חד משמעית וברורה - נקרעתי על זה..; אבל עברנו את פרעה, נעבור גם את זה.; ועכשיו אני תקוע בזמן החדיש,; ולמען האמת אני די אדיש.; המצב אומנם ביש אך איני מרגיש,; אין לי לב לכל החומר שהמרקע מגיש.; ושלטון העם שוב יורד אל הכביש - ואני מתבזה...; אבל עברנו את פרעה, נעבור גם את זה.; 